**OPLYSNINGSPULJEN**

**Ansøgningsskema til CISUs Oplysningspulje**

***Stories of Urban Youth in Sierra Leone***

**A. Basale informationer om samarbejdspartner**

|  |  |
| --- | --- |
| **Navn på *samarbejdspartner*** | Youth Dream Centre Sierra Leone |
| Adresse | 12 Josiah Drive, Regent Road, Lumley, Freetown, Sierra Leone |
| Telefon | +232-78-784-657/+232-77-839-878 | E-mail | ydcslchanginglives@gmail.com |
| Hjemmeside | www.ydc-sl.org | Evt. Facebook, blog, Youtube kanal, Flickr etc. | Facebook: https://www.facebook.com/ydcsl/Youtube: https://www.youtube.com/channel/UCVm-g6Y16BieS-F6iIIC7OQ |

**B. Aktiviteten**

**1. AKTIVITETEN**

|  |
| --- |
| ***1.1.******Hvad er formålet med aktiviteten?*** Formålet med aktiviteten er at oplyse om unges liv og rolle i udviklingen i slumområder i Sierra Leone ved at formidle personlige fortællinger gennem en podcast, fotoportrætter og en publikation, der kan være med til at nuancere folks syn på slummen og de unge, der bor der, og nytænke de ofte negative stereotyper derom. Tilgangen skal samtidig fremhæve menneskene i vores projekt “Creating space for young people in urban Sierra Leone” og udbrede kendskabet til Dreamtowns arbejde. Vi vil bruge personlige fortællinger fra unge i slummen, som spiller en aktiv rolle i udviklingen af deres lokalsamfund og som repræsenterer en større gruppe, som dagligt møder udfordringerne ved at leve i slummen, men søger forandring. ***1.2.******Hvorfor er det vigtigt? Og hvorfor skal den realiseres nu?*** Med aktiviteten ønsker vi at udvide den oplysningsindsats, der ligger i vores projekt ”Creating space for young people in urban Sierra Leone”. Projektet har til formål at forbedre sierra leonske unges adgang til sikre, inkluderende og tilgængelige offentlige rum sammen med de unge selv. Som en del af oplysningen om projektet synes vi, det er vigtigt at fortælle historier om de unges håb og deres rolle i udviklingen af deres lokalmiljø. For at styrke viden om urbane sierra leonske unges trivsel og velvære, deres deltagelse og engagement i lokalsamfundet og deres adgang til offentlige rum, har vi gennem projektet gennemført et ’Youth Wellbeing Survey’ besvaret af flere end 1000 unge, som vil hjælpe med at måle projektets fremskridt og identificere dominerende indikatorer for trivsel og velvære. Den ansøgte aktivitet giver os mulighed for at dykke ned i og formidle temaer fra vores research i et mere dybdegående og kvalitativt format. Derudover har vi igennem projektet allerede skudt en stor portrætserie med billeder af unge fra slummen i Sierra Leone, ved brug af det ovennævnte projekts pro-midler. Hvor forskningen og billederne lige nu står som to separate dimensioner, ønsker vi med denne oplysningsindsats at skabe en sammenhæng, og derigennem en større kampagne og fortælling om de drømme og udfordringer unge i slummen oplever. ***1.3.  Hvad består aktiviteten af?***Aktiviteten består samlet set af tre elementer: *1)* *Podcastserie med unge fra Freetown:*Interviews med unge fra projektets slumområder i Freetown. Podcastserien vil bestå af 1 episode der fremhæver en gruppe af unge fra forskellige byers fortælling og vinkel på livet i slummen. Podcast vil have en længde på 10-20 minutter og være struktureret omkring en introduktion til det/de tema(er), den enkelte podcast omhandler. Interviewsne til podcastserien er allerede optaget i Sierra Leone. Der ligger dog et større arbejde i at lave dem om til en podcast serie, hvilket vi ønsker at opnå med denne ansøgning*. 2) Portræt seriemed unge fra Freetown:*For hver podcast vil vi fålavet en portrætserie, der giver en visuel kontekst til de indtryk, lytteren får gennem podcastserien. Portrætterne vil blive redigeret med korte tekster, der passer til brug på sociale medier. Billederne er allerede skudt i Sierra Leone. Denne oplysningsindsats vil dog muliggøre, at vi kan redigere billederne og sætte dem ind i et større og mere sammenhængende kampagnefokus, der linker til indsatsens andre elementer. *Publikation om unges trivsel og velvære i slummen:* Endelig vil vi bruge det billedmateriale og den data, vi allerede har fra Sierra Leone, til at lave en publikation, der dykker ned i ,hvad trivsel og velvære betyder for unge i slummen. Dette vil både blive belyst igennem portræthistorier og igennem de mere end 1000 interviews, vi har lavet med unge. For hvert podcast-afsnit vil der være en portrætserie, der sætter ansigt på personen, der interviewes og giver et visuelt indtryk til at komplementere personens historie. Portrætterne giver et hurtigere, men visuelt, indtryk og præsenterer en person og en kontekst - og kan også ses som ’teasers’ til at dykke længere ned i den enkeltes historie gennem podcasten. Selvom vi ser podcasts og portrætter som et samlet udtryk af lyd og billede, er det hensigten, at hver komponent skal kunne bruges separat til at give en fortælling og gøre lytter/seer klogere på enkelte personer og temaer. Dertil publikationen, der præsenterer endnu et lag til fortællingen ved også at præsentere forskningsresultaterne fra den research, vi har lavet i Sierra Leone.***1.4. Oplysningsaktivitetens sprog:*** Materialet i aktiviteten (podcasts, portrætter og publikation) vil være engelsksproget (eller oversat til engelsk fra Krio), da vi forventer, at målgruppen forstår engelsk. Det engelsksprogede format muliggør også, at især podcastserien kan bruges lokalt i Sierra Leone, hvor radiomediet er et af de mest brugte til oplysning.  ***1.5. Hvordan hænger aktiviteten sammen med foreningens øvrige arbejde og brug af pro-midler?*** Der er tæt sammenhæng med pro-midler, da aktiviteten ansøges med et budget, der er sammensat af midler fra Oplysningspuljen og pro-midler fra projektet 18-2200-UI-mar. Som det fremgår af budgettet, søges midlerne fra Oplysningspuljen til finansiering af aflønning af en professionel kommunikationsperson, til henholdsvis at redigere optagelser fra Sierra Leone til podcasts; til at udvikle en samlet portrætkampagne med de billeder, der allerede er skudt i Sierra Leone; lave en publikation der beror på fotomateriale samt data fra forskningen, der er lavet i Sierra Leone; optagelser af videomateriale og redigering af videoer og podcasts. Herigennem ønsker vi at udvikle oplysningsmateriale af høj kvalitet, som formidler vigtige emner og hjælper os med at sprede positive historier om unge fra slummen, som også kan bruges til at formidle om Dreamtowns arbejde og vigtigheden af inddragelse af udsatte unge i urbane udviklingsprojekter. ***1.6. Hvordan inddrager I erfaringer fra eventuelle tidligere oplysningsaktiviteter?*** Aktiviteten er i tråd med vores vision om at lave oplysning gennem ’storytelling’, med formål om at få de unges stemmer hørt og inkluderet. At få udviklet kvalitetsmateriale, som formidler vores projekter og historier gennem de mennesker, de handler om, er essentielt for vores mulighed for at lave oplysning og fortalervirksomhed i Danmark. Pro-midlerne i projektet er tiltænkt at udvikle materiale, der sætter fokus på unge og deres deltagelse, og med denne ansøgning ønsker vi at udvide den oprindelige oplysningsindsats og udvikle en ”pakke”, der både indeholder oplysning og læring i form af de unges personlige historier og det visuelle element i portrætterne, der sætter ansigter på stemmerne. ***1.7.*****Oplysningsaktiviteten har ikke været gennemført før.** |

**2. SUCCESKRITERIER**

|  |
| --- |
| ***2.1.* *Beskriv de kriterier der skal være opfyldt, for at I har nået jeres mål med aktiviteten*:** Overordnet er succeskriteriet for aktiviteten at få produceret og udgivet podcastserien sammen med portrætterne, som vil være frit tilgængelige for alle online. Samtidig ønsker vi gennem aktiviteten at få afprøvet formatet som en platform for oplysning, som kan videreudvikles til at indeholde flere ‘urban stories’ i forskellige formater, fra andre projekter og byområder. Målet med aktivitetens oplysning er, at dem, der lytter/ser med, øger deres viden om og forståelse for unges liv i slummen. Vi håber at nå omkring 1500 personer gennem selve podcastserien, men målgruppen for den samlede aktivitet, inklusiv visninger af portrætterne, vil være væsentligt større.  ***2.2.* *Hvordan vil I måle om succeskriterierne er opfyldt?*** Rent kvantitativt vil vi, når materialet er udgivet online, følge med i, hvor mange der lytter til henholdsvis podcastserien (ved at følge antal downloads og streams) og ser portrætterne (antal visninger på hjemmeside, Facebook, Instagram, mv.). Vi vil bruge både podcasts og portrætterne i forbindelse med arrangementer i Danmark, især som en del af World Cities Day 2021 og i løbet af ‘Urban October’[[1]](#footnote-1), hvor vi hvert år deltager og afholder arrangementer med fokus på vores arbejde for og med unge i slumområder. Her vil vi mere kvalitativt kunne gå i dialog med fremmødte om deres oplevelse af materialet, og om hvorvidt det udfordrer deres forestillinger om livet i slummen. |

**3. LÆRINGSMÅL**

|  |
| --- |
| ***3.1.* *Hvad ønsker I som forening at blive klogere på med aktiviteten?***Gennem aktiviteten ønsker vi at:* Nuancere vores egen forståelse af de unge, der tilhører vores projekts målgruppe.
* Få uddybet nogle af de ’wellbeing-parametre’, som vores ’Youth Wellbeing Survey’ dækker over.
* Øve os i udviklingen af oplysningsmateriale og formidlingen af personlige fortællinger - herunder afprøve podcasts og blive klogere på videoer som oplysningsredskaber.
* Øve os i at nå ud til en større målgruppe med oplysning om vores arbejde.
* Eksperimentere med nye, metodiske tilgange til oplysningsarbejde og ’storytelling’.

 ***3.2.*** ***Opsamling og videndeling fra aktiviteten i jeres forening + hvem er ansvarlig****?* Aktiviteten vil være ledet af Dreamtowns kommunikationsansvarlige Simon Sticker og Urban Designer Stine Kronsted. Simon Sticker var tidligere på året den person, der var i Sierra Leone og udarbejde det lyd- og fotomateriale, der ligger til grund for indsatsen. Simon er tilknyttet Dreamtown på en freelance basis og er altså ikke fastansat i organisationen. Hovedparten af budgettet går derfor til at købe ham fri til at kunne udvikle den overordnede kampagne og de tre kommunikationsprodukter. Stine er ansat som studentermedhjælper i Dreamtown. Arbejdet vil være en del af hendes portefølje, hvorfor vi ikke søger om ekstra funding til hendes timer. Derudover vil Dreamtowns Programme Manager, Nina Ottosen, være ansvarlig for at sikre den fornødne dialog og videndelign mellem Sierra Leone og Danmark, samt sikre at kommunikationsindsatsen er stærkt forankret i projektet ’Creating space for young people in urban Sierra Leone’. Sammen vil dette team af tre personer være ansvarlige for videreformidling og kommunikation af oplysningsmaterialet, samt monitorering af succeskriterierne. |

**4. MÅLGRUPPE**

|  |
| --- |
| ***4.1.* *Hvem er det vigtigst, at I får i tale med aktiviteten?*** *Primær målgruppe:* Med aktiviteten vil vi gerne nå så mange mennesker som muligt, men gennem podcast- og portrætserien stræber vi efter primært at nå folk i aldersgruppen 15-35, som tilsvarer aldersgruppen af de unge i Freetown, hvis historier fortælles. Med aktiviteten vil vi øge deres viden om unges liv i slummen og forståelse for unges rolle i urban udvikling – hvor det også på dansk jord er vigtigt at inddrage de unge. Udover den generelle målgruppe af unge har vi et specifikt fokus på unge, der læser på VUC. Igennem Engagementspuljen har Dreamtown pt. et partnerskab med KVUC. KVUC har mere end 3000 studerende, der i høj grad falder inden for målgruppen af unge mellem 15-35. *Sekundær målgruppe:* Som en sekundær målgruppe vil vi gerne bruge aktiviteten til at komme i dialog med fagfolk inden for urban udvikling. Denne gruppe dækker over forskellige interessenter inden for byudvikling med mennesker i fokus, samt NGO’er der allerede arbejder, eller gerne vil arbejde, med udvikling i byer. ***4.2.* *Hvordan appellerer særligt I til den målgruppe?*** Podcast-formatet og distributionen gennem sociale medier når især ud til den unge målgruppe. Vi håber at fange folks opmærksomhed med personlige fortællinger, der gennem lyd og billeder viser slummen og byen fra de unges perspektiv, og ikke gennem myndigheder, byplanlæggere eller arkitekter. Podcast-mediet favner efterhånden bredt, men vores research viser, at der ikke findes mange eksempler på podcasts, som beskæftiger sig med urban udvikling - og de, der findes, fokuserer i høj grad på arkitektonisk udvikling og praktiske udfordringer ved byplanlægning. Derfor håber vi at bidrage med en ny vinkel inden for feltet urban udvikling, og vi vil benytte os af vores netværk, både i det danske NGO-miljø og gennem vores unge frivillige, til at få spredt kendskabet til aktiviteten og dens produkter.  ***4.3.* *Hvad skal målgruppen have lært af aktiviteten?*** Gennem aktiviteten vil vi øge målgruppens viden om og forståelse for, hvilke udfordringer urbaniseringen bringer for mennesker og lokalsamfund - men i høj grad også de potentialer der er forbundet med, at folk bor i byer, og hvordan unge finder løsninger, som forbedrer deres liv i slummen. Samtidig vil vi gerne udbrede kendskabet til Dreamtowns arbejde med at støtte op om netop dé løsninger. Ved at tage folk med til Freetown gennem lyd og billeder giver vi et udviklingsperspektiv fra Syd, som forhåbentlig vil gøre målgruppen mere nysgerrige på slummen og også åbne for refleksion og debat om udfordringer og løsninger, der er fælles på tværs af byer - f.eks. Freetown og København. For den del af målgruppen, der beskæftiger sig med urban udvikling og inddragelse af unge, vil aktiviteten kunne bidrage med ny inspiration til arbejdet og tilgangen til at lave projekter med unge i slummen.   |

**5. TEMAER**

|  |
| --- |
| ***5.1.* *Hvordan inddrager I jeres partner i Syd planlægning og gennemførelse af aktiviteten?***YDC-SL har været lead på at identificere de unge, der været med til at udvikle lyd og billeder til podcastserien og portrætterne. De fleste af de personer, der er med, er alle en del af de projekter, vi har sammen med YDC-SL i Sierra Leone. Derudover vil vi dele hele kampagnen med YDC-SL. Da den er på engelsk, vil den være meget relevant i forhold til det oplysnings- og fortalerarbejde, organisationen er i gang med i Sierra Leone. På den måde vil dette projekt også styrke kvaliteten af det arbejde, vi laver i Sierra Leone.***5.2.* *Hvordan fortæller I om de strukturelle årsager til fattigdom og ulighed?*** Formålet med aktiviteten er i høj grad at fokusere på løsninger frem for problemer og at fortælle historier om håb og udvikling i en udfordrende kontekst. Ikke desto mindre er netop byen og slummen som en udfordrende kontekst vigtige at få med i fortællingerne. Rent praktisk forestiller vi os, rundt om de personlige fortællinger, der er kernen i aktiviteten, at inkludere et fortællespor i podcastserien og portrætterne, der beskriver byen som en udviklingskontekst og nogle af de udfordringer, urbaniseringen skaber for unge mennesker i blandt andet Sierra Leone. ***5.3.* *Hvordan indgår FN’s Verdensmål i jeres aktivitet?*** Indsatsen har især Verdensmål 11, som handler om bæredygtige byer og lokalsamfund, som fokus. Vi dykker ned i de udviklingsproblematikker, byen rummer for de unge - men også hvilke forandringer de prøver at skabe for at gøre deres by mere bæredygtig, og mere lovable. Aktiviteten viser, hvordan de øvrige verdensmål er relevante inden for byen som kontekst. Gennem et fokus på de unges ’wellbeing’ er Verdensmål 3 (Sundhed og trivsel) i sær i fokus ved at se på byen som ramme for at trives og have det godt. Unge som forandringsagenter er fokus for det uformelle danske Verdensmål 18, som omhandler unge og engagement og anerkender unge som altafgørende for udviklingsindsatser[[2]](#footnote-2). ***5.4.*** ***Hvordan arbejder I med løsningsorienterede og konstruktive vinkler på jeres budskaber?***Fra vores arbejde i Sierra Leone ved vi, at der er masser af drømme, ambitioner og agens blandt de unge i slummen. Internationale definitioner og gængse forståelser af slum efterlader ikke megen plads til det, der ikke nødvendigvis kan *måles* - men til gengæld kan *vises*; følelsen af sikkerhed eller usikkerhed, glæden eller udfordringen ved livet, kreativitet og drømme. Vi ønsker at give plads til, at de unge, der bor i slummen, kan få et rum til at fortælle historien om, hvordan de tackler udfordringerne og finder løsninger.  |

**6. PLANLÆGNING**

|  |
| --- |
| ***6.1.*  *Tidsplan for aktiviteten (2019)******Januar – Marts 2021****:* Udvikling af podcasts, portrætserie og publikation. ***April-September 2021:*** Udrulning af kampagne (podcasts, portrætserie og launch af publikation) på sociale medier og web. **Oktober:** Fysiske events som en del af ’Urban October’ hvor vi præsenterer kampagnen til offentlige events. ***6.2.*  *Hvilken grad af frivilligt engagement og bidrag forventer I?*** Dreamtown arbejder med en dedikeret gruppe af frivillige ildsjæle, der støtter op om vores arrangementer. De frivillige vil i høj grad være involveret i diverse events, vi holder som en del af Urban October i 2021. ***6.3.*  *I hvilket omfang vil det være nødvendigt at aflønne?*** Selve udrulningen af kampagnen koster ingen penge, da den primært finder sted på de sociale medier, og de events vi planlægger at holde i oktober er dækket igennem Dreamtown generelle budgetter. Det, vi har brug for midler til, er at have en professional multi-medie person til at udvikle og redigere kampagnen. Vi søger derfor hele budgettet i denne ansøgning til timer, der kan muliggøre dette, da opgaven er ambitiøs og strækker sig over tre større opgaver (podcast, portrætserie og publikation). Denne person er Simon Sticker, som er professionel multimedieskaber og en del af Bombay Flying Club (BFC) - et internationalt, prisbelønnet journalistisk multimediekollektiv. Simon vil i projektet blive aflønnet for at udvikle podcasts, udvikle portrætserien, samt give input til publikationen[[3]](#footnote-3).***6.4.*  *Beskriv aftaler med Syd-partner og evt. andre organisationer i Danmark om aktiviteten:*** Dreamtowns lokale partner Youth Dream Center Sierra Leone spiller en aktiv rolle i projektet. Både i forhold til at skabe adgang til de relevant historier, men også for at sikre at vi repræsenterer målgruppen på en korrekt og respektful måde.  |

**7. KOMMUNIKATION**

|  |
| --- |
| ***7.1.*  *Hvordan formidles aktiviteten internt i foreningen?*** Internt i Dreamtown vil vi arrangere et møde, hvor Simon Sticker, som står for kampagneproduktionen, og Stine Kronsted, der står får udviklingen af publikationen, sammen præsenterer processen og materialet for resten af organisationen. Her vil vi også snakke om, hvordan folk fra Dreamtown kan bruge oplysningsmaterialet i forskellige kontekster i Danmark, hvor de hver især kan repræsentere organisationen og vores arbejde. Materialet vil desuden være nyttigt i forbindelse med inddragelse af nye frivillige i organisationen.***7.2.***  ***Hvordan kommunikeres udadtil om aktiviteten?***Aktiviteten kommunikeres primært gennem Dreamtowns online medier (hjemmeside, Twitter, Facebook, Instagram) og vil desuden blive videreformidlet gennem Dreamtowns netværk, både i Danmark og internationalt.***7.3.***  ***Er der elementer af aktiviteten, som kan interessere medierne, og hvordan skal disse kommunikeres?*** Ved udgivelsen/lanceringen af oplysningsmaterialet online vil vi skrive og offentliggøre en artikel om aktiviteten og dens kontekst, som vi vil sende ud gennem så mange medier som muligt, især medier med et udviklingsfokus (f.eks. Globalnyt og Verdens Bedste Nyheder). |

1. Hver oktober arrangerer UN-Habitat sammen med en række partnere en hel måned med forskellige events, aktiviteter og debatter om bæredygtighed i byer under navnet ‘Urban October’, som kulminerer med World Cities Day den 31. oktober. [↑](#footnote-ref-1)
2. Danmarks udviklingspolitiske og humanitære strategi “Verden 2030” [↑](#footnote-ref-2)
3. Simon Sticker’s website: https://www.simonsticker.com/ og ‘The Power of Personal Stories’ at TEDxIHECS: https://www.youtube.com/watch?v=tWYKE2BsF\_0 [↑](#footnote-ref-3)